**Izvješće o radu**

**Javne vatrogasne postrojbe Čepin**

**u 2023. godini**

1. **Osnovna djelatnost**

Javna vatrogasna postrojba Čepin (u daljnjem tekstu JVP Čepin) organizira svoj rad kao javna ustanova za obavljanje vatrogasne djelatnosti kao stručne i humanitarne djelatnosti na području Općina Čepin, Vladislavci i Vuka, sukladno Zakonu o ustanovama, Zakonu o vatrogastvu i Zakonu o lokalnoj i područnoj (regionalnoj) samoupravi.

JVP Čepin osnovana je i radi sudjelovanja u provedbi preventivnih mjera zaštite od požara i eksplozija, gašenja požara i spašavanja ljudi i imovine ugroženih požarom i eksplozijom, pružanja tehničke pomoći u nezgodama i opasnim situacijama, obavljanja drugih poslova u ekološkim i inim nesrećama, održavanja i servisiranja vatrogasnih aparata za gašenje požara, održavanja vatrogasne tehnike za dobrovoljna vatrogasna društva, usluge ispumpavanja vode, usluge prijevoza vode za domaćinstva, fizičke i pravne osobe te ostale poslove utvrđene zakonskim propisima.

JVP Čepin može sudjelovati na vatrogasnim intervencijama i izvan područja svog djelovanja (Općina Čepin, Općina Vladislavci i Općina Vuka) kada je to određeno zakonom ili kada osnivači s drugim jedinicama lokalne samouprave sklope sporazum o suosnivanju JVP Čepin.

Javna vatrogasna postrojba Čepin osnovana je Odlukom o osnivanju javne ustanove Javna vatrogasna postrojba Čepin Općinskog vijeća Općine Čepin na 8. sjednici održanoj 26. siječnja 2018., KLASA 214-01/18-01/3, URBROJ: 2158/05-18-1, Odlukom o osnivanju javne ustanove Javna vatrogasna postrojba Čepin Općinskog vijeća Općine Vuka na 6. sjednici održanoj 31. siječnja 2018., KLASA 214-01/18-01/01, URBROJ: 2158/06-01-18-2, Odlukom o osnivanju javne ustanove Javna vatrogasna postrojba Čepin Općinskog vijeća Općine Vladislavci na 6. sjednici održanoj 29. siječnja 2018., KLASA 214-01/18-01/04, URBROJ: 2158/07-18-02, Sporazumom o osnivanju javne ustanove Javna vatrogasna postrojba Čepin KLASA 214-01/18-01/3, URBROJ: 2158/05-18-9 (Općina Čepin), KLASA 214-01/18-01/1, URBROJ: 2158/06-01-18-6 (Općina Vuka), KLASA 214-01/18-01/4, URBROJ: 2158/07-02-18-7 (Općina Vladislavci) od 1. ožujka 2018. godine, Odlukom o izmjeni i dopuni odluke o osnivanju javne ustanove Javna vatrogasna postrojba Čepin Općinskog vijeća Općine Čepin, KLASA: 214-01/18-01/3, URBROJ: 2158/05-18-26 od 19. studenog 2018., Odlukom o izmjeni i dopuni odluke o osnivanju javne ustanove Javna vatrogasna postrojba Čepin Općinskog vijeća Općine Vuka, KLASA: 214-01/18-01/1, URBROJ: 2158/06-01-18-12 od 23. studenog 2018., Odlukom o izmjeni i dopuni odluke o osnivanju javne ustanove Javna vatrogasna postrojba Čepin Općinskog vijeća Općine Vladislavci, KLASA: 214-01/18-01/04, URBROJ: 2158/07-01-18-12 od 13. studenog 2018. godine, Sporazumom o izmjenama i dopunama Sporazuma o osnivanju javne ustanove Javna vatrogasna postrojba Čepin KLASA 214-01/18-01/3, URBROJ: 2158/05-18-27 (Općina Čepin), KLASA 214-01/18-01/1, URBROJ: 2158/06-01-18-12 (Općina Vuka), KLASA 214-01/18-01/4, URBROJ: 2158/07-02-18-13 (Općina Vladislavci) od 26. studenog 2018. godine, Odlukom o izmjenama i dopunama odluke o osnivanju javne ustanove Javna vatrogasna postrojba Čepin Općinskog vijeća Općine Čepin, KLASA: 214-01/18-01/3, URBROJ: 2158/05-20-46 od 17. prosinca 2020. godine., Odlukom o izmjenama i dopunama odluke o osnivanju javne ustanove Javna vatrogasna postrojba Čepin Općinskog vijeća Općine Vuka, KLASA: 214-01/20-01/04, URBROJ: 2158/06-02-20-5 od 23. prosinca 2020. godine, Odlukom o izmjenama i dopunama odluke o osnivanju javne ustanove Javna vatrogasna postrojba Čepin Općinskog vijeća Općine Vladislavci, KLASA: 214-01/18-01/04, URBROJ: 2158/07-02-20-34 od 30. prosinca 2020. godine, Sporazumom o izmjenama i dopunama Sporazuma o osnivanju javne ustanove Javna vatrogasna postrojba Čepin KLASA 214-01/18-01/3, URBROJ: 2158/05-21-52 (Općina Čepin), KLASA 214-01/20-01/04, URBROJ: 2158/06-03-21-7 (Općina Vuka) te KLASA 214-01/18-01/4, URBROJ: 2158/07-02-21-38 (Općina Vladislavci) od 18. siječnja 2021. godine.

1. **Organizacijske mjere**
   1. *Struktura djelatnika*

Sukladno Pravilniku o osnovama organiziranosti vatrogasnih postrojbi te Planu zaštite od požara Osnivača, JVP Čepin postrojba je „vrste 1“ odnosno JVP s jednim vozačem u smjeni, koja broji najmanje 13 operativnih vatrogasaca i zapovjednik. Od 14 djelatnika koji imaju status operativnih vatrogasaca, 12 djelatnika raspoređeno je u 4 smjene koje obavljaju vatrogasno dežurstvo u turnusnom sustavu rada (12/24-12/48) i to 3 djelatnika po smjeni, dok 2 djelatnika obavljaju poslove zapovjednika i njegovog zamjenika.

Sistematizacija radnih mjesta uređena je Pravilnikom o unutarnjem ustrojstvu i načinu rada JVP Čepin koje je donijelo Vatrogasno vijeće u lipnju 2021. godine.

Usluge knjigovodstva ugovorene su sa ovlaštenim knjigovodstvenim servisom.

* 1. *Opremljenost*

Sklopljen je Sporazum o korištenju opreme, vozila i prostora DVD-a Čepin te Sporazum o korištenju opreme i vozila DVD-a Hrastin. Potrebno je daljnje planiranje i opremanje Postrojbe u skladu s Procjenom ugroženosti, Planom zaštite od požara te važećim Pravilnikom o minimumu tehničke opreme i sredstava vatrogasnih postrojbi. U protekloj godini izvršena je nabavka sljedeće krupnije opreme i sredstava:

* Spasilačka motorna pila Stihl (1.979,13 €),
* Oprema za spašavanje s visina i dubina (4.616,58 €),
* 4 kompleta izolacijskih aparata s rezervnim bocama (6.531,25 €),
* 8 ručnih digitalnih radijskih postaja Motorola (5.000,00 €)
* Baterijski nadtlačni ventilator Ramfan koji je ujedno i generator lake pjene i dimovuk (7.788,76 €),
* Rukavice za tehničke intervencije (577,00 €).

Nabavka opreme za spašavanje s visina i dubina sufinancirana je temeljem javnog natječaja Osječko-baranjske županije s ukupnim iznosom od 4.000,00 €, a spasilačka motorna pila iz sredstava premije osiguranja VZ Osijek.

U vozila su postavljeni tableti te je sada moguće na njima vidjeti lokaciju vozila te operativnu kartu s podacima bitnima za intervenciju (pozicija i tip najbližeg ispravnog hidranta, razne točke od interesa te ostali podaci). Vatrogasni operativni centar Postrojbe je suvremeno opremljen digitalnim radio uređajima te se iz njega moguće upravljanje i nadzor rada analogno-digitalnog sustava radio komunikacije Vatrogasne zajednice Osječko-baranjske županije.

* 1. *Provođenje preventivnih mjera zaštite od požara*

Postrojba u protekloj godini nije djelovala po pitanju provođenju određenih preventivnih mjera zaštite od požara sukladno važećim propisima, gdje je definirano da na području Općine Čepin isto rade određeni pripadnici DVD-a Čepin te DVD-a Beketinci (ovlašteni vatrogasci sukladno Zakonu o zaštiti od požara).

* 1. *Vatrogasne intervencije*

Vatrogasnim intervencijama rukovodi zapovjednik, zamjenik zapovjednika te vatrogasci voditelji smjena. Isti posjeduju položen stručni ispit za vatrogasca s posebnim ovlastima i odgovornostima sukladno Zakonu o vatrogastvu te mogu prilikom intervencija koristiti zakonom propisane ovlasti.

U 2023. godini Postrojba je intervenirala ukupno 100 puta, u tablici 1. dan je pregled intervencija po mjestu nastanka iz koje je vidljivo da je najveći broj intervencija odrađen u samom mjestu Čepin ili njegovoj neposrednoj blizini.

|  |  |
| --- | --- |
| **Mjesto intervencije** | **Broj intervencija** |
| Čepin | 70 |
| Čepinski Martinci | 6 |
| Vladislavci | 5 |
| Vuka | 4 |
| Dopsin | 3 |
| Beketinci | 3 |
| Livana | 2 |
| Jurjevac Punitovački | 1 |
| Osijek | 1 |
| Satnica | 1 |
| Josipovac Punitovački | 1 |
| Hrastin | 1 |
| Ada | 1 |
| Ivanovac | 1 |
| **Ukupni zbroj** | **100** |

Tablica 1. Broj intervencija po mjestima

U 2023. godini Postrojba je intervenirala u 23 požarne intervencije, 62 tehničke intervencije, 2 intervencije u poplavama te 13 vatrodojavnih alarma (svi lažna dojava). U tablici 2. dan je detaljniji pregled intervencija u 2023. godini po tipu intervencija. Početkom prosinca 2023. godine potpisan je ugovor s tvrtkom SPAR Hrvatska o prijemu signala vatrodojave s njihovog prodajnog objekta u Čepinu te je Postrojba zbog toga u protekloj godini imala i veći broj intervencija zbog dojava vatrodojave koje su se pokazale kao lažne. Time je omogućen i dodatan izvor prihoda za Postrojbu.

|  |  |
| --- | --- |
| **Natpisi redaka** | **Broj intervencija** |
| **Poplave** | **2** |
| Poplave | 2 |
| **Požarna intervencija** | **23** |
| Izvid | 1 |
| Ostali požari na otvorenom prostoru | 9 |
| Požar njive - oranice | 2 |
| Požar stupa za prijenos električne energije | 1 |
| Požar u/na kući | 5 |
| Požar u/na ostalim industrijskim postrojenjima | 1 |
| Požar u/na ostalim objektima | 1 |
| Požar u/na štali | 2 |
| Požar vrta | 1 |
| **Tehnička intervencija** | **62** |
| Ispiranje na prometnici u cestovnom prometu | 2 |
| Ispiranje nečistoća | 1 |
| Ispumpavanje vode na otvorenom prostoru | 1 |
| Izvid | 1 |
| Ostale tehničke intervencije na otvorenom | 6 |
| Ostale tehničke intervencije u cestovnom prometu | 1 |
| Prometna nesreća u cestovnom prometu | 7 |
| Tehnička intervencija u/na knjižnici | 2 |
| Tehnička intervencija u/na kući | 27 |
| Tehnička intervencija u/na osnovnoj školi | 2 |
| Tehnička intervencija u/na ostalim objektima | 1 |
| Tehnička intervencija u/na ostalim stambenim objektima | 1 |
| Tehnička intervencija u/na pomoćnom gospodarskom objektu | 3 |
| Tehnička intervencija u/na stadionu | 1 |
| Tehnička intervencija u/na stambenoj zgradi | 1 |
| Tehnička intervencija u/na vrtiću | 3 |
| Uklanjanje zapreka na ostalim prostorima otvorenog prostora | 1 |
| Vraćeni s puta | 1 |
| **Vatrodojavni alarm** | **13** |
| Lažna dojava | 13 |
| **Ukupni zbroj** | **100** |

Tablica 2. Broj intervencija po tipu

Od 23 požarne intervencija JVP Čepin najviše je bilo požara otvorenog prostora (13), 9 požara objekata te jedan izvod.

Od 62 tehničke intervencije JVP Čepin najviše je bilo tehničkih intervencija na objektima (41) te u prometu (11), 8 tehničkih intervencija na otvorenom prostoru, 1 izvid i 1 je Postrojba vraćena s puta.

Ukupna izgorjela površina u 2023. godini (tablica 3.) u 13 požara otvorenog prostora iznosi 4,7401 ha, što čini rast u odnosu na opožarenu površinu i broj požara u 2022. godini.

|  |  |
| --- | --- |
| **Vrsta intervencije** | **Izgorjela površina (ha)** |
| Ostali požari na otvorenom prostoru | 3,2574 |
| Požar njive - oranice | 1,2001 |
| Požar vrta | 0,28 |
| Požar u/na štali | 0,0025 |
| Požar stupa za prijenos električne energije | 0,0001 |
| **Ukupni zbroj** | **4,7401** |

*Tablica 3. Izgorjela površina po tipu intervencije u 2022. godini*

U tablici 4. dan je prikaz svih vrsta intervencija po mjestu nastanka iz koje je vidljivo da je najviše intervencija bilo na prostoru Općine Čepin (81), zatim na prostoru Općine Vladislavci (9), Općina Vuka – 4 intervencije, 2 intervencije na prostoru Općine Punitovci (intervencije na A5 koje su zapravo bile na prostoru spomenute općine) te po jedna na prostorima Općine Antunovac, Općine Petrijevci, Općine Šodolovci i Grada Osijeka. Na prostoru Općine Čepin dogodile su se 14 požarnih intervencija, 53 tehničke intervencije, 1 poplava te 13 vatrodojavnih alarma. Na prostoru Općine Vladislavci od 9 intervencija 4 je bilo požarnih, a 5 tehničkih intervencija. Na prostoru Općine Vuka bila je jedna požarna i 3 tehničke intervencije.

Od značajnijih intervencija u prošloj godini ističe se požar u postrojenju za obradu plastičnog otpada Drava International d.o.o. u Osijeku gdje su bili angažirani i naši zaposlenici i vozila te sudjelovanje u obranama od poplava na prostoru Općine Petrijevci odnosno u Satnici Valpovačkoj. 29. srpnja prilikom intervencije gašenja požara pomoćnog gospodarskog objekta u Čepinu jedan zaposlenik imao je ozljedu na radu (lom noge) te je do kraja godine ostao na bolovanju s priznatom ozljedom na radu. Tom prilikom izvršen je nadzor vatrogasnog inspektora sukladno zakonskim i podzakonskim propisima. 19. listopada Postrojba je imala veliki požar gospodarskog objekta – salaša na ulazu u Livanu gdje su angažirana sva vozila s obzirom na veličinu objekta i namjerno potpaljivanje pa je sve bilo u plamenu. Zbog udaljenosti hidrantske mreže korištena relejna dobava vode. Na intervenciji sudjelovala 4 vatrogasca DVD-a Čepin i 1 vozilo te 9 vatrogasaca JVP Čepin sa 4 vozila.

Odrađeno je i 80 ostalih operativnih aktivnosti, od čega 2 ispiranja površina (usluga), 7 ostalih preventivnih aktivnosti, 5 preventivnih ophodnji, 1 preventivno osiguranje kontroliranog spaljivanja, 1 prijevoz osoba i imovine, 15 vatrogasnih vježbi te 49 ostalih operativnih aktivnosti.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Općina Čepin** | | | | | **Općina Vuka** | **Općina Vladislavci** | | | | **Općina Antunovac** | **Općina**  **Punitovci** | | | **Općina Petrijevci** | **Grad Osijek** | **Općina Šodolovci** | **Ukupni zbroj** |
| **Natpisi redaka** | **Beketinci** | **Čepin** | **Čepinski Martinci** | **Livana** | **Zbroj** | **Vuka** | **Dopsin** | **Hrastin** | **Vladislavci** | **Zbroj** | **Ivanovac** | **Josipovac Punitovački** | **Jurjevac Punitovački** | **Zbroj** | **Satnica** | **Osijek** | **Ada** |
| **Poplave** |  | **1** |  |  | **1** |  |  |  |  |  |  |  |  |  | **1** |  |  | **2** |
| Poplave |  | 1 |  |  | 1 |  |  |  |  |  |  |  |  |  | 1 |  |  | 2 |
| **Požarna intervencija** |  | **10** | **3** | **1** | **14** | **1** | **1** |  | **3** | **4** | **1** | **1** | **1** | **2** |  | **1** |  | **23** |
| Izvid |  |  |  |  |  |  |  |  |  |  |  | 1 |  | 1 |  |  |  | 1 |
| Ostali požari na otvorenom prostoru |  | 6 |  |  | 6 | 1 | 1 |  |  | 1 |  |  | 1 | 1 |  |  |  | 9 |
| Požar njive - oranice |  |  |  |  |  |  |  |  | 1 | 1 | 1 |  |  |  |  |  |  | 2 |
| Požar stupa za prijenos električne energije |  | 1 |  |  | 1 |  |  |  |  |  |  |  |  |  |  |  |  | 1 |
| Požar u/na kući |  | 1 | 2 | 1 | 4 |  |  |  | 1 | 1 |  |  |  |  |  |  |  | 5 |
| Požar u/na ostalim industrijskim postrojenjima |  |  |  |  |  |  |  |  |  |  |  |  |  |  |  | 1 |  | 1 |
| Požar u/na ostalim objektima |  |  |  |  |  |  |  |  | 1 | 1 |  |  |  |  |  |  |  | 1 |
| Požar u/na štali |  | 2 |  |  | 2 |  |  |  |  |  |  |  |  |  |  |  |  | 2 |
| Požar vrta |  |  | 1 |  | 1 |  |  |  |  |  |  |  |  |  |  |  |  | 1 |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  | **Općina Čepin** | | | | | **Općina**  **Vuka** | **Općina Vladislavci** | | | | **Općina Antunovac** | **Općina Punitovci** | | | **Općina Petrijevci** | **Grad Osijek** | **Općina Šodolovci** | **Ukupni zbroj** |
| **Beketinci** | **Čepin** | **Čepinski Martinci** | **Livana** | **Zbroj** | **Vuka** | **Dopsin** | **Hrastin** | **Vladislavci** | **Zbroj** | **Ivanovac** | **Josipovac Punitovački** | **Jurjevac Punitovački** | **Zbroj** | **Satnica** | **Osijek** | **Ada** |
| **Tehnička intervencija** | **3** | **46** | **3** | **1** | **53** | **3** | **2** | **1** | **2** | **5** |  |  |  |  |  |  | **1** | **62** |
| Ispiranje na prometnici u cestovnom prometu |  | 2 |  |  | 2 |  |  |  |  |  |  |  |  |  |  |  |  | 2 |
| Ispiranje nečistoća |  | 1 |  |  | 1 |  |  |  |  |  |  |  |  |  |  |  |  | 1 |
| Ispumpavanje vode na otvorenom prostoru |  | 1 |  |  | 1 |  |  |  |  |  |  |  |  |  |  |  |  | 1 |
| Izvid |  | 1 |  |  | 1 |  |  |  |  |  |  |  |  |  |  |  |  | 1 |
| Ostale tehničke intervencije na otvorenom |  | 4 |  |  | 4 | 1 |  |  | 1 | 1 |  |  |  |  |  |  |  | 6 |
| Ostale tehničke intervencije u cest. prometu |  | 1 |  |  | 1 |  |  |  |  |  |  |  |  |  |  |  |  | 1 |
| Prometna nesreća u cestovnom prometu |  | 5 |  |  | 5 | 1 | 1 |  |  | 1 |  |  |  |  |  |  |  | 7 |
| Tehnička intervencija u/na knjižnici |  | 2 |  |  | 2 |  |  |  |  |  |  |  |  |  |  |  |  | 2 |
| Tehnička intervencija u/na kući | 3 | 17 | 2 | 1 | 23 | 1 |  | 1 | 1 | 2 |  |  |  |  |  |  | 1 | 27 |
| Tehnička intervencija u/na osnovnoj školi |  | 2 |  |  | 2 |  |  |  |  |  |  |  |  |  |  |  |  | 2 |
| Tehnička intervencija u/na ostalim objektima |  | 1 |  |  | 1 |  |  |  |  |  |  |  |  |  |  |  |  | 1 |
| Tehnička intervencija u/na ostalim stamb. obj. |  | 1 |  |  | 1 |  |  |  |  |  |  |  |  |  |  |  |  | 1 |
| Tehnička intervencija u/na pom. gospod. obj. |  | 1 | 1 |  | 2 |  | 1 |  |  | 1 |  |  |  |  |  |  |  | 3 |
| Tehnička intervencija u/na stadionu |  | 1 |  |  | 1 |  |  |  |  |  |  |  |  |  |  |  |  | 1 |
| Tehnička intervencija u/na stambenoj zgradi |  | 1 |  |  | 1 |  |  |  |  |  |  |  |  |  |  |  |  | 1 |
| Tehnička intervencija u/na vrtiću |  | 3 |  |  | 3 |  |  |  |  |  |  |  |  |  |  |  |  | 3 |
| Uklanjanje zapreka na ostalim prostorima otvorenog prostora |  | 1 |  |  | 1 |  |  |  |  |  |  |  |  |  |  |  |  | 1 |
| Vraćeni s puta |  | 1 |  |  | 1 |  |  |  |  |  |  |  |  |  |  |  |  | 1 |
|  | **Općina Čepin** | | | | | **Općina**  **Vuka** | **Općina Vladislavci** | | | | **Općina Antunovac** | **Općina Punitovci** | | | **Općina Petrijevci** | **Grad Osijek** | **Općina Šodolovci** | **Ukupni zbroj** |
| **Beketinci** | **Čepin** | **Čepinski Martinci** | **Livana** | **Zbroj** | **Vuka** | **Dopsin** | **Hrastin** | **Vladislavci** | **Zbroj** | **Ivanovac** | **Josipovac Punitovački** | **Jurjevac Punitovački** | **Zbroj** | **Satnica** | **Osijek** | **Ada** |
| **Vatrodojavni alarm** |  | **13** |  |  | **13** |  |  |  |  |  |  |  |  |  |  |  |  | **13** |
| Lažna dojava |  | 13 |  |  | 13 |  |  |  |  |  |  |  |  |  |  |  |  | 13 |
| **Ukupni zbroj** | **3** | **70** | **6** | **2** | **81** | **4** | **3** | **1** | **5** | **9** | **1** | **1** | **1** | **2** | **1** | **1** | **1** | **100** |

Tablica 4. Intervencije po tipu, vrsti, mjestu i JLS nastanka u 2023. godini

U tablici 5. dan je pregled intervencija po mjesecima iz koje je vidljivo da je najviše požarnih intervencija bilo u proljetnom i ljetnom dijelu godine. Tehničkih intervencija najviše je bilo u ljetnom dijelu godine (lipanj - rujan) i to većinom uklanjanje gnijezda stršljena i osa.

|  |  |
| --- | --- |
| **Mjesec intervencije** | **Broj intervencija** |
| siječanj | 4 |
| veljača | 9 |
| ožujak | 6 |
| travanj | 5 |
| svibanj | 5 |
| lipanj | 12 |
| srpanj | 16 |
| kolovoz | 15 |
| rujan | 11 |
| listopad | 9 |
| studeni | 2 |
| prosinac | 6 |
| **Ukupni zbroj** | **100** |

*Tablica 5. Broj intervencija JVP Čepin po mjesecima 2023. godine*

Tablica 6. dodatno raščlanjuje broj intervencija po tipu i mjesecu nastanka, dok grafikon 1. daje vizualnu usporedbu broja intervencija po mjesecima.

|  |  |  |  |  |  |
| --- | --- | --- | --- | --- | --- |
| **Mjesec intervencije** | **Poplave** | **Požarna intervencija** | **Tehnička intervencija** | **Vatrodojavni alarm** | **Ukupni zbroj** |
| siječanj |  | 2 |  | 2 | **4** |
| veljača |  | 2 | 7 |  | **9** |
| ožujak |  | 2 | 4 |  | **6** |
| travanj |  | 1 | 4 |  | **5** |
| svibanj |  | 1 | 3 | 1 | **5** |
| lipanj | 1 |  | 9 | 2 | **12** |
| srpanj |  | 4 | 11 | 1 | **16** |
| kolovoz | 1 | 1 | 8 | 5 | **15** |
| rujan |  | 3 | 8 |  | **11** |
| listopad |  | 6 | 3 |  | **9** |
| studeni |  | 1 |  | 1 | **2** |
| prosinac |  |  | 5 | 1 | **6** |
| **Ukupni zbroj** | **2** | **23** | **62** | **13** | **100** |

Tablica 6. Intervencije JVP Čepin po mjesecima u 2023. godini

Grafikon 1. Broj intervencija u 2023. godini po mjesecu nastanka

Kada pogledamo grafikon 2. koji pokazuje intervencije JVP Čepin u protekloj godini po satu dojave, vidljivo je kako se velika većina njih odvijala u satima između 9 i 13h te oko 19, a manji broj u kasnim noćnim i jutarnjim satima.

Grafikon 2. Intervencije JVP Čepin u 2023. godini po vremenu dojave

* 1. *Stručna nastava, usavršavanje i uvježbavanje te obuka*

Zapovjednik je donio godišnji Plan nastave s popisom nastavnih tema i taktičkih zadataka prema važećem Pravilniku o programu i načinu provedbe teorijske nastave i praktičnih vježbi u vatrogasnim postrojbama te je postrojba isti uredno i izvršavala sukladno epidemiološkim mjerama koje su bile na snazi.

Postrojba je ponovno sudjelovala u provođenju praktične nastave iz predmeta Osnove strojarstva s tehničkim crtanjem na RC Zidine polaznicima Državne vatrogasne škole odjel Osijek. 26. rujna održana je vježba evakuacije i gašenja požara u DV Zvončić Čepin na kojoj je sudjelovala JVP sa 4 vatrogasca i 2 vozila te DVD Čepin s 3 vatrogasca. Nakon održane vježbe u dvorištu DV održano je kratko druženje s djecom, vatrogasne igrice i upoznavanje s opremom i vatrogasnom djelatnošću. Postrojba je sudjelovala i u obilježavanju 100. obljetnice DVD-a Vuka na pokaznoj vježbi spašavanja iz vozila u prometnoj nesreći s 1 vozilom i 3 vatrogasca uz DVD Vuku s 1 vozilom i 3 vatrogasca.

U protekloj godini 2 zaposlenika su položila ispit za vatrogasca s posebnim ovlastima i odgovornostima, a jedan zaposlenik uspješno je završio specijalnost Spašavanje iz dubina i visina - I. stupanj.

Povodom mjeseca svibnja posjetila su nas djeca iz OŠ Miroslava Krleže Čepin, a u lipnju i starije skupine djece iz DV Zvončić Čepin koje smo pobliže upoznali s vatrogastvo, ali i održali kratko predavanje o tome kako se ponašati u slučaju požara te kako se ponašati da do požara ni ne dođe.

* 1. *Suradnja s drugim vatrogasnim postrojbama i institucijama*

Tijekom pripremnog razdoblja ostvaren je kontakt i suradnja s drugim vatrogasnim postrojbama (dobrovoljnim vatrogasnim društvima i javnim vatrogasnim postrojbama), posebno s JVP Trogir i JVP Novska koje su također osnovane iste godine te su prolazile isto pripremno razdoblje i aktivnosti kao i JVP Čepin. Suradnja je odlična s DVD-om Čepin, ali i ostalim DVD-ovima s područja Osnivača (Beketinci, Hrastin, Vladislavci i Vuka).

Zapovjednik JVP Čepin kao pomoćnik županijskog vatrogasnog zapovjednika Osječko-baranjske županije sudjeluje na svim sastancima Zapovjedništva Vatrogasne zajednice Osječko-baranjske županije, te u radu Odbora za informatizaciju Nacionalnog odbora za preventivnu zaštitu i gašenje požara Republike Hrvatske.

1. **Radni prostor**

DVD Čepin prilagodio je radni prostor vatrogasnog doma potrebama DVD-a i JVP Čepin u 2019. godini te je protekle godine nastavljeno redovno održavanje prostorija. U suradnji s Osnivačima te financijskim mogućnostima uz korištenje europskih fondova, u skorijoj budućnosti potrebno je planirati izgradnju novog vatrogasnog kompleksa na novoj lokaciji.

1. **Vozila i oprema**

Postrojba posjeduje propisanu opremu sukladno Pravilniku o minimumu tehničke opreme i sredstava vatrogasnih postrojbi no istu je nužno održavati i obnavljati.

Servisiran je i dio izolacijskih aparata za što je obvezu preuzela Postrojba temeljem ugovornih obveza, atestirana odijela za potpunu zaštitu kao i kompresor za punjenje boca zrakom te detektor plinova.

1. **Osobna i skupna zaštitna oprema**

U protekloj godini nabavljena je osobna zaštitna oprema (intervencijska odijela, intervencijske rukavice, majice kratkih rukava i radne hlače). Pristigla su i dva kompleta izolacijskih aparata koji su konfigurirani za 2 kompozitne boce koje je u sklopu donacije krajem 2022. godine nabavila tvrtka Spar Hrvatska vrijednosti 2.626,56 €. Svi zaposlenici (ujedno i operativni vatrogasci) posjeduju propisanu zaštitnu odjeću i obuću te vatrogasnu opremu za intervencije.

1. **Pravna regulativa**

U protekloj godini Vatrogasno vijeće je održalo 10 sjednica te usvojilo i donijelo:

* Javni natječaj za imenovanje zapovjednika JVP Čepin,
* Pravilnik o plaćama i drugim primanjima radnika,
* Pravilnik o unutarnjem ustrojstvu i načinu rada JVP Čepin,
* Izvješće o radu JVP Čepin za 2022. godinu,
* Financijsko izvješće JVP Čepin za 2022. godinu,
* Izvještaj o izvršenju proračuna 01.01-30.06.2023,
* 1. izmjene Financijskog plana JVP Čepin za 2023. godinu uz prethodnu suglasnost Osnivača,
* Program rada s Financijskim planom JVP Čepin za 2024. godinu uz prethodnu suglasnost Osnivača
* te ostale odluke potrebne za funkcioniranje i rad JVP Čepin iz svoje nadležnosti.

Krajem 2019. godine donesen je novi Zakon o vatrogastvu, a u 2020. godini je doneseno samo 9 podzakonskih propisa, od kojih se samo Program i način provedbe teorijske nastave i praktičnih vježbi u vatrogasnim postrojbama direktno odnosi na JVP te je program nastave u JVP Čepin usklađen s navedenim podzakonskim propisom. Krajem 2020. godine Osnivači su izvršili usklađivanje odluka i sporazuma o osnivanju JVP Čepin s novim zakonom o vatrogastvu te je u 2021. godini izvršeno usklađivanje Statuta i ostalih općih akata Postrojbe. U 2022. godini donesena su 3 podzakonska propisa koji nisu zahtijevali izmjene i dopune postojećih akata Postrojbe, osim u dijelu usklađivanja cijena zbog uvođenja eura kao službene valute u Republici Hrvatskoj. U 2023. godini donesen je Pravilnik o psihosocijalnoj zaštiti, mjerilima i načinu postupanja u pružanju pomoći vatrogascima te Pravilnik o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova gdje je država propisala nazive radnih mjesta, uvjete za navedena radna mjesta i minimalne koeficijente složenosti poslova što je zahtijevalo i usklađivanje pravilnika o plaćama i pravilnika o unutarnjem ustrojstvu. S obzirom na to, Općina Čepin je u 2023. godini povećala izdvajanje za rashode za zaposlene kako bi Postrojba mogla provesti potrebne promjene i uskladiti svoje poslovanje za zakonskim i podzakonskim aktima.

Postrojba u poslovanju koristi aplikacije Sustava poslovnih informacija koje koristi Osnivač Općine Čepin te je unaprijeđeno povezivanje u smislu knjigovodstva, uvida u račune, potrošnju proračunskih sredstava, slanje zahtjeva i kao prvi korak za ulazak u proračunsku riznicu sukladno proračunskim propisima.

1. **Izrada izvješća**

JVP Čepin redovno je izrađivala i dostavljala sva izvješća koja je obavezna izraditi i dostaviti nadležnim institucijama i Osnivačima. Financijska izvješća, financijski planovi te planovi rada objavljeni su i javno dostupni na web stranici Postrojbe.

U izvješću o radu prezentirane su sve bitnije činjenice koje su obilježile proteklu godinu. Pred nama su sada novi izazovi, stalno usavršavanje i uvježbavanje kako bi što adekvatnije mogli reagirati na izvanredne događaje te povećati zaštitu od požara i sigurnost svih mještana Općine Čepin, Općine Vladislavci i Općine Vuka, ali i svih ostalih područja na kojima će Postrojba djelovati, sukladno zakonskim propisima i zapovijedima nadležnih vatrogasnih zapovjednika.

Uz stari vatrogasni pozdrav,

VATRU GASI – BRATA SPASI!

Zapovjednik JVP Čepin

Tomislav Nađ