REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG IZMJENE**

Programa korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu

Vladislavci, prosinac 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 13. prosinca 2024. godine, donosi

**ZAKLJUČAK**

1. Utvrđuje se prijedlog Izmjena Programa korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu.
2. Prijedlog Izmjena Programa iz točke 1. ovog Zaključka upućuje se Općinskom vijeću Općine Vladislavci na razmatranje i usvajanje.
3. Predlažem Općinskom vijeću Općine Vladislavci usvajanje Izmjena Programa iz točke 1. ovog Zaključka.

KLASA: 400-01/23-10/01

UR.BROJ: 2158-41-02-24-5

Vladislavci, 13. prosinca 2024.

**Općinski načelnik**

Marjan Tomas

**OBRAZLOŽENJE**

Poljoprivredno zemljište je dobro od interesa za Republiku Hrvatsku koje uživa njezinu osobitu zaštitu. Prema odredbama Zakona o poljoprivrednom zemljištu ("Narodne novine" broj 20/18., 115/18. i 98/19. i 57/22) poljoprivrednim zemljištem se smatraju poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Raspolaganje poljoprivrednim zemljištem u vlasništvu države Poljoprivrednim zemljištem u vlasništvu države raspolaže se prema odredbama Zakona o poljoprivrednom zemljištu (u daljnjem tekstu: Zakon), a oblici raspolaganja su: zakup i zakup ribnjaka, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje u zakup izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Člankom 29. Zakona propisano je da se poljoprivrednim zemljištem u vlasništvu države raspolaže temeljem Programa raspolaganja poljoprivrednim zemljištem u vlasništvu države (u daljnjem tekstu: Program), a koje donosi općinsko ili gradsko vijeće uz prethodnu suglasnost Ministarstva poljoprivrede.

Člankom 49. Zakona uređen je raspored sredstava od raspolaganja poljoprivrednim zemljištem u vlasništvu države, odnosno raspolaganje sredstvima ostvarenim od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom. Sredstva od raspolaganja poljoprivrednim zemljištem u vlasništvu države su 25% prihod državnog proračuna, 10% proračuna jedinice područne (regionalne) samouprave i 65% proračuna jedinice lokalne samouprave, odnosno Grada Zagreba, na čijem se području poljoprivredno zemljište nalazi.

Namjena korištenja sredstava od raspolaganja poljoprivrednim zemljištem u vlasništvu države propisana je člankom 49. stavkom 3. Zakona i ona su namijenjena isključivo za programe katastarsko-geodetske izmjere zemljišta, za podmirivanje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Također je stavkom 4. istoga članka propisana dužnost jedinica lokalne i područne (regionalne) samouprave i Grada Zagreba da donesu program korištenja sredstava od raspolaganja poljoprivrednim zemljištem u vlasništvu države.

Postupajući po navedenim zakonskim odredbama Općinsko vijeće donijelo je Program korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu i jedne izmjene Programa („Službeni glasnik“ Općine Vladislavci br. 12/23 i 11/24).

Tijekom godine došlo je do potrebe za izmjenama pojedinih aktivnosti planiranih programom, te se predlaže donošenje Izmjena Programa korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu u predloženom tekstu.

Na temelju članka 49. stavak 4. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 47. sjednici održanoj \_\_. prosinca 2024. godine donosi

**IZMJENE**

**Programa korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu**

**I.**

U Programu korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2024. godinu („Službeni glasnik“ Općine Vladislavci, broj 12/23 i 11/24)) dalje u tekstu: Program, točka III. mijenja se i sada glasi:

„Ukupni prihod iz točke II. ovog programa raspoređuje se na slijedeće rashode:

|  |  |  |  |  |
| --- | --- | --- | --- | --- |
| **R.BR.** | **OPIS** | **PLAN** | **POVEĆANJE/** | **NOVI PLAN** |
| **IZNOS U EUR** | **SMANJENJE** | **IZNOS U EUR** |
|  | **IZNOS U EUR** |  |
| I. | KATASTARSKO-GEODETSKA IZMJERA I TROŠKOVI PROVEDBE ZAKONA O POLJOPRIVREDNOM ZEMLJIŠTU |  |  |  |
| 1. | Troškovi katastarsko-geodetske izmjere zemljišta | 1.000,00 | +1.000,00 | 2.000,00 |
| 2. | Usluge kopiranja, grafičke i tiskarske usluge | 199,00 | 0,00 | 199,00 |
| 3. | Uredski materijal | 1.328,00 | 0,00 | 1.328,00 |
| 4. | Dio plaće za zaposlene | 18.640,00 | -8.760,80 | 9.879,20 |
|  | **UKUPNO I.** | **21.167,00** | **-7.760,80** | **13.406,20** |
|
| II. | PROGRAMI SUFINANCIRANJA – PROGRAM POTPORA U POLJOPRIVREDI |  |  |  |
| 1. | Mjera 1: Potpore za umjetno osjemenjivanje goveda | 2.654,00 | 0,00 | 2.654,00 |
| 2. | Mjera 3: Potpore za izgradnju plastenika/staklenika | 13.270,00 | 0,00 | 13.270,00 |
| 3. | Mjera 5: Potpore za proizvodnju meda | 796,00 | 0,00 | 796,00 |
|  | **UKUPNO II.** | **16.720,00** | **0,00** | **16.720,00** |
| III. | PROGRAM UREĐENJA RURALNOG PROSTORA IZGRADNJOM I ODRŽAVANJEM RURALNE INFRASTRUKTURE VEZANE ZA POLJOPRIVREDU |  |  |  |
| **R.BR.** | **OPIS** | **PLAN** | **POVEĆANJE/** | **NOVI PLAN** |
| **IZNOS U EUR** | **SMANJENJE** | **IZNOS U EUR** |
|  | **IZNOS U EUR** |  |
| 1 | Dezinsekcija komaraca | 26.831,03 | -11.637,36 | 15.193,67 |
| 2 | Održavanje javnih površina i groblja | 3.982,00 | 0,00 | 3.982,00 |
| 3 | Nabava i postavljanje prometne signalizacije | 730,92 | 0,00 | 730,92 |
| 4 | Usluga skloništa za životinje | 1.698,25 | 0,00 | 1.698,25 |
| 5 | Izgradnja ceste prema groblju u naselju Dopsin | 2.750,00 | 0,00 | 2.750,00 |
| 6 | Izgradnja nerazvrstane ceste poljoprivredne namjene u Vladislavcima | 11.057,58 | 0,00 | 11.057,58 |
| 7 | Povećanje energetske učinkovitosti za građevinu javne namjene – Društveni dom u Dopsinu | 0,00 | 0,00 | 0,00 |
| 8 | Izgradnja, rekonstrukcija i održavanje otresnica, putne i kanalske mreže, javnih površina i površina uz općinske objekte | 7.491,04 | 0,00 | 7.491,04 |
|
| 9 | Strojno uklanjanje šiblja uz poljske puteve | 10.000,00 | 0,00 | 10.000,00 |
| 10 | Nabava strojeva i opreme za košnju javnih površina | 13.700,00 | 0,00 | 13.700,00 |
| 11 | Izgradnja garaže za vatrogasno vozilo | 0,00 | +19.398,16 | 19.398,16 |
|  | **UKUPNO III.** | **78.240,82** | **+7.760,80** | **86.001,62** |
|  | **SVEUKUPNO** | **116.127,82** | **0,00** | **116.127,82** |

**II.**

Ovaj Program objavit će se u „Službenom glasniku“ Općine Vladislavci.

Klasa: 400-01/23-10/01

Urbroj: 2158-41-01-24-06

Vladislavci, \_\_\_. prosinca 2024.

**Predsjednik**

**Općinskog vijeća**

Krunoslav Morović