REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG IZMJENA**

Programa javnih potreba u sportu na

području Općine Vladislavci za 2024. godinu

Vladislavci, prosinac 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 13. prosinca 2024. godine, donosi

**ZAKLJUČAK**

1. Utvrđuje se prijedlog Izmjena Programa javnih potreba u sportu na području Općine Vladislavci za 2024. godinu.
2. Prijedlog Izmjena Programa iz točke 1. ovog Zaključka upućuje se Općinskom vijeću Općine Vladislavci na razmatranje i usvajanje.
3. Predlažem Općinskom vijeću Općine Vladislavci usvajanje Odluke iz točke 1. ovog Zaključka.

KLASA: 400-01/23-06/01

UR.BROJ: 2158-41-02-24-05

Vladislavci, 13. prosinca 2024.

**Općinski načelnik**

Marjan Tomas

**OBRAZLOŽENJE**

Člankom 75. stavkom 1. Zakona o sportu ( „Narodne novine broj 141/22) propisano je da Odluku o korištenju sredstava za financiranje javnih potreba u sportu na razini lokalne odnosno područne (regionalne) samouprave donosi predstavničko tijelo jedinice lokalne i područne (regionalne) samouprave.

Člankom 75. stavkom 2. Zakona o sportu propisano je da su javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave :

– poticanje razvoja i promocija sporta

– provođenje sportskih aktivnosti djece, mladeži i studenata

– djelovanje sportskih udruga, sportskih zajednica i sportskih saveza

– sportska priprema, domaća i međunarodna natjecanja te opća i posebna zdravstvena zaštita sportaša

– školovanje i osposobljavanje stručnog kadra u sportu

– zapošljavanje osoba za obavljanje stručnih poslova u sportu

– sportska stipendija

– sportsko rekreativne aktivnosti građana

– sportske aktivnosti djece s teškoćama u razvoju te parasportaša i gluhih sportaša

– planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Člankom 75. stavkom 3 Zakona o sportu propisano je da Predstavničko tijelo jedinice lokalne i područne (regionalne) samouprave donosi godišnji program javnih potreba u sportu.

Postupajući po navedenoj zakonskoj Općinsko vijeće Općine Vladislavci donijelo je Program javnih potreba u sportu na području Općine Vladislavci za 2024. godinu i jednu izmjenu Programa („Službeni glasnik“ Općine Vladislavci broj 12/23 i 11/24).

Tijekom godine došlo je do potrebe za izmjenama pojedinih aktivnosti planiranih programom, te se predlaže donošenje Izmjena Programa javnih potreba u sportu na području Općine Vladislavci za 2024. godinu, u predloženom tekstu.

Na temelju članka 75. stavak 3. Zakona o sportu („Narodne novine broj 141/22) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 47. sjednici održanoj \_\_\_. prosinca 2024. godine donosi

**IZMJENE**

**Programa javnih potreba u sportu na**

**području Općine Vladislavci za 2024. godinu**

**I.**

U Programu javnih potreba u sportu na području Općine Vladislavci za 2024.godinu “Službeni glasnik” Općine Vladislavci broj: 12/23 i 11/24) dalje u tekstu: Program: točka I. Programa mijenja se i sada glasi:

“Sredstva za financiranje programa javnih potreba u sportu osiguravaju se u Proračunu Općine Vladislavci za 2024. godinu **u visini od 137.392,10 eura**.”

**II.**

Točka III. Programa mijenja se i sada glasi:

“Financiranje javnih potreba u sportu provodi se kako slijedi:

|  |  |  |  |  |
| --- | --- | --- | --- | --- |
| **R.BR.** | **OPIS** | **PLAN**  **IZNOS U EUR** | **POVEĆANJE/**  **SMANJENJE**  **IZNOS U EUR** | **NOVI PLAN**  **IZNOS U EUR** |
|  | Tekuće donacije sportskim udrugama | 45.585,50 | 0,00 | 45.585,50 |
|  | Sportski susreti | 5.000,00 | -5.000,00 | 0,00 |
|  | Izgradnja sportsko - rekreacijske zone Vladislavci | 10.000,00 | -10.000,00 | 0,00 |
| 4. | Rekonstrukcija postojećeg košarkaškog igrališta pri OŠ Vladislavci | 62.306,60 | 0,00 | 62.306,60 |
| 5. | Redovni servis i održavanje sustava grijanja i hlađenja na objektu NK LIV 1949 Vladislavci | 2.200,00 | 0,00 | 2.200,00 |
| 6. | Redovni servis i održavanje sustava grijanja i hlađenja na objektu NK GOLEO Dopsin | 2.200,00 | 0,00 | 2.200,00 |
| 7. | Kapitalna donacija za nabavu kosilice | 1.500,00 | 0,00 | 1.500,00 |
| 8. | Nabava sportske opreme | 18.000,00 | 0,00 | 18.000,00 |
| 9. | Izrada projektne dokumentacije za sportske objekte i terene | 5.000,00 | 0,00 | 5.000,00 |
| 10. | Sufinanciranje škole jahanja | 1.000,00 | -400,00 | 600,00 |
|  | **UKUPNO** | **152.792,10** | **-15.400,00** | **137.392,10** |

“

**III.**

Ovaj Program objavit će se u „Službenom glasniku“ Općine Vladislavci.

KLASA: 400-01/23-06/01

URBROJ: 2158-41-01-24-06

Vladislavci, \_\_. prosinca 2024.

**Predsjednik**

**Općinskog vijeća**

Krunoslav Morović